CELEX: 32015R0386
Language: da
Date: 2015-03-05 00:00:00
Title: Kommissionens gennemførelsesforordning (EU) 2015/386 af 5. marts 2015 om tarifering af visse varer i den kombinerede nomenklatur

10.3.2015   
            
            
               DA
            
            
               Den Europæiske Unions Tidende
            
            
               L 65/5
            
         KOMMISSIONENS GENNEMFØRELSESFORORDNING (EU) 2015/386
   af 5. marts 2015
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for Beskatning og Toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et firehjulet skateboard, som måler ca. 80 × 27 × 17 cm, vejer 10 kg og har en maksimal belastningsevne på 65 kg. Artiklen er udstyret med en elektrisk motor, der drives af to genopladelige 24 V batterier.
                  Artiklen har følgende karakteristika:
                  
                              —
                           
                           
                              hjulene er af polyurethan og har en diameter på 85 mm
                           
                        
                              —
                           
                           
                              kun de to baghjul er drevet af et remtræk
                           
                        
                              —
                           
                           
                              artiklens overflade er dækket af et skridsikkert lag
                           
                        
                              —
                           
                           
                              den elektriske motor er monteret under artiklen
                           
                        
                              —
                           
                           
                              hastigheden er på 10-32 km/t, der er ingen bremser og intet styreapparat.
                           
                        Skateboardet frembydes med en håndholdt fjernbetjening.
                  Skateboardet drives af en elektrisk motor, som kan styres ved hjælp af fjernbetjeningen af den person, der står på det.
                  Mens man står på skateboardet, kan hastigheden reguleres ved at trykke på på fjernbetjeningen.
               
               
                  9506 99 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9506, 9506 99 og 9506 99 90.
                  Selv om artiklen er drevet af en elektrisk motor, er der i højere grad tale om et produkt til sport og underholdning end et motorkøretøj, da skateboardet hverken har bremser eller styreapparat, og det derfor kræver en fysisk aktivitet at stå på det (svarende til aktiviteten på et ikke-motoriseret skateboard). Derfor er tarifering under pos. 8703 som motorkøretøjer, hovedsagelig konstrueret til personbefordring, udelukket.
                  På grund af dens hastighed på op til 32 km/t anses artiklen ikke for et stykke legetøj på hjul beregnet til at bære et barn (se også de forklarende bemærkninger til KN-kode 9503 00 10). Derfor er tarifering under pos. 9503 som legetøj på hjul udelukket.
                  Artiklens karakteristika og design gør, at den betragtes som et produkt til sport og underholdning (skateboard). Den tariferes derfor under KN-kode 9506 99 90 som redskaber og rekvisitter til andre sportsgrene eller til udendørsleg.